CELEX: C2007/155/15
Language: lv
Date: 2007-07-07 00:00:00
Title: Lieta C-169/07: Lūgums sniegt prejudiciālu nolēmumu — izteikts ar Verwaltungsgerichtshof (Austrija) 2007. gada 30. marta rīkojumu — Hartlauer Handelsgesellschaft mbH / Wiener Landesregierung un Oberösterreichische Landesregierung

7.7.2007   
            
            
               LV
            
            
               Eiropas Savienības Oficiālais Vēstnesis
            
            
               C 155/8
            
         Lūgums sniegt prejudiciālu nolēmumu — izteikts ar Verwaltungsgerichtshof (Austrija) 2007. gada 30. marta rīkojumu — Hartlauer Handelsgesellschaft mbH/Wiener Landesregierung un Oberösterreichische Landesregierung
   
   (Lieta C-169/07)
   (2007/C 155/15)
   Tiesvedības valoda — vācu
   Iesniedzējtiesa
   Verwaltungsgerichtshof
   Lietas dalībnieki pamata procesā
   
      Prasītāja: Hartlauer Handelsgesellschaft mbH
   
   
      Atbildētāji: Wiener Landesregierung un Oberösterreichische Landesregierung
   
   Prejudiciālie jautājumi
   
               1)
            
            
               Vai ar EKL 43. pantu (kopā ar EKL 48. pantu) ir nesaderīga tāda valsts tiesiskā regulējuma piemērošana, saskaņā ar kuru privātas medicīnas iestādes kā patstāvīgas zobu klīnikas ierīkošanai ir nepieciešama atļaujas saņemšana, un šī atļauja ir jāatsaka, ja saskaņā ar uzrādīto iestādes [uzņēmējdarbības] mērķi un paredzēto pakalpojumu piedāvājumu jau esošā aprūpes piedāvājuma, ko sniedz praktizējošie ārsti, kuriem ir līgumi ar slimokasi, slimokašu iestādēm un iestādēm, kurām ir līgumi ar slimokasēm, kā arī ar esošajiem zobu tehniķiem, kuriem ir līgumi ar slimokasēm, kontekstā nav pieprasījuma pēc plānotās zobu klīnikas?
            
         
               2)
            
            
               Vai atbilde uz pirmo jautājumu mainās, ja, pārbaudot pieprasījumu, papildus ir jāiesaista arī jau esošais publisko, privāto un vispārēja labuma ambulanču un citu veselības iestāžu, kurām ir līgumi ar slimokasēm, aprūpes piedāvājums?